
A nem termelő agrár-környezetgazdálodási beruházások környezetvédelmi, támogatási és adójogi problémái

„A mezőgazdaság Magyarországon és az Európai Unióban is kiemelt jelentőségű mind társadalmi, mind gazdasági szempontból. A mezőgazdasági tevékenység környezeti hatásai az utóbbi évtizedekben olyan méreteket öltöttek, hogy ezek vonatkozásában a jogalkotás sem maradhatott közömbös.” - írja Téglásy Péter.

Hazánk gazdaságára és az Európai Unióra nézve egyaránt nagy hatása van a mezőgazdaságnak, hiszen az Európai Unió nagy hangsúlyt fektet mind az export szabályozására, mind a gazdasági piacon megjelenő termékek minőségének biztosítására.
Ezeket elsődleges és másodlagos jogszabályokkal, támogatásokkal igyekszik biztosítani.
A fejlődő világgal összefüggően mára a mezőgazdaság is jelentősen megváltozott. A fentiekkel összefüggésben, a mezőgazdasági termelés különböző kemikáliák használata nélkül ma már szinte elképzelhetetlen, azonban maga a környezet és a talaj ki van téve a fokozatos romlásnak. Ennek felismeréseként került előtérbe az utóbbi évtizedekben a környezetvédelem, illetve a természetvédelem.
A mezőgazdasági és a környezetvédelmi szempontokat figyelembe véve hívta életre az Unió az Agrár- Környezetgazdálkodást, és a Közös Agrár Politikát egyaránt.
Az AKG intézkedéscsoportja a vidéki területek környezettudatos fejlődéséhez a fenntartható tájhasználat kialakításán, a környezeti terhelés csökkentésén, a környezetvédelmi szolgáltatások biztosításán, az erdőterületeken végzett beruházások támogatásán keresztül járul hozzá. Ezen programok támogatása az ÚMVP költségvetéséből 32%.
Ezeknek a támogatásoknak köszönhetően rengeteg agrár-környezetgazdálkodási beruházás valósul meg, azonban sok jogszabálynak és hatósági ellenőrzésnek kell megfelelnie a pályázatoknak. Pályamunkám témája is egy ilyen beruházás, mellyel kapcsolatosan egy revízió keretében megkérdőjelezik a természetvédelem és a mezőgazdasági termelés szoros kapcsolatát, ebből adódóan adójogi problémák is felmerülnek.Dolgozatomban a következő kérdésre keresem a választ:
Összekapcsolódik-e a környezetvédelem a mezőgazdasági termeléssel,ezzel összefüggésben az adóköteles jövedelemmel? A pályázó jogszabályoknak felelteti meg a beruházását vagy más területen jogszabálysértést követ el?
 



